Ribe Stifts Adresseaviser, 1843-01-31
28) Fra et Sogneforstanderskab var indkommen Forespørgsel, om ikke dets Medlemmer maatte fritages for de Pligtsarbeider, som udføres ved Omgang i Sognet, naar de have ordnet eller ført Opsyn med Arbeidet. Amtsraadet fandt, at ligesom denne Fritagelse har Analogi for sig i Forord. 11. Novb. 1791 § 5, der fritager Sognefogderne for en Deel Arbeider, saaledes talte ogsaa billighed for, at de Sogneforstandere, der valgtes til Fattig- og Skoleforstandere, fritoges for Deeltagelse i de Arbeider, hvormed de efter deres Stilling føre Opsigt; men Lovgivningen har dog ikke bevilget en saadan Frihed. J Anledning af et fra en som Formand fungerende Præst indkommet Forlangende, om at entlediges som Formand, bemærkede Amtsraadet, at Sagen først her kunde komme under Forhandling, naar den begierede Entledigelse var negtet af Sogneforstanderskabet. Derpaa gik Amtsraadet over til Afgjørelse af de indkomne Fattigsager. A. Amtsraadet tilstod Feuling og Holdsted Sogne Udsættelse til 11. Decbr. 1843 med Betalingen af en Gjæld til Amtsfattigkassen paa 40 Rbd. Sølv. B. Kancelliet havde forlangt Amtsraadets Betænkning om Afskaffelsen af de saakaldte Herredskasse-Penge, mod at de almindelige Fattigkasser udrede aarligen det Beløb, Herredskasse-Pengene efter en Gjennemsnits-Beregning af flere Aar har udgjort. Stiftamtmanden oplyste, at Fattigkasserne fra Aaret 1828 til 32 havde udredet de saakaldte HerredskassePenge, men at herom var skeet Udsættelse ved den i sidstnævnte Aar indførte kollegiale Revision af Amtsfattigkasseregnskaberne, hvorefter Forandring maatte skee, samt at Afgivten ingensinde er opkrævet i de sønden for Kongeaaen liggende Sogne eller paa Fanøfordi disse Distrikter ikke staae i Forbindelse med Amtsfattigkassen. Amtsraadet fandt at burde tilraade de gjorte Forslag, fordi Opkrævningen af Herredskasse-Pengene er forbunden med meget Besvær og Uleilighed, uden at dermed kan haves nogen bestemt Kontrol, hvilket Alt undgaaes, naar Sognenes Fattigkasser udrede en bestemt aarlig Afgivt. Man saae vel, at Fattig kasserne derved fik en bestemt aarlig Udgivt medens Amtsfattigkassen berøvedes Udsigt til en forhøiet Jndtægt ved den stigende Befokning; men man fandt disse Hensyn af mindre Betydning og tilraadede derfor Forandringen. C. Skanderup Sogn havde andraget paa, at en Tjenestekarl, fordi han stod for Udskrivning, maatte forundes fri Kuur paa Sygehuset i Kolding; men Amtsraadet fandt, at denne Omstændighed ikke kunde forandre hans Stilling som Tyende, saa at enten Huusbonden eller vedkommende Fattigvæsen og Tyendet selv maatte afholde Omkostningerne ved Kuren. D. Lunde og Ontrup Sogne androge paa at erholde Understøttelse til en Døvstums Oplærelse og Underholdning hos Gunde Thuesen i Billum Sogn, hvilket Amtsraadet ikke fandt at kunne tilstaae, deels fordi den Paagieldende ikke har egnet sig til at optages paa Døvstumme-Jnstitutet, og deels fordi Sognets Fattigvæsen ikke trængte til nogen Understøttelse. E. En Bonde i Ølgod By androg paa Understøttelse til en døvstum Datters Oplærelse hos Gunde Thuesen, hvilket Amtsraadet ikke kunde tilstaae, da Ansøgeren ikke hører under Fattigvæsenet. F. Nogle Grundeiere i Gjording Sogn have klaget over, at Hartkornet alene er lagt til Grund forFattigligningen for 1843, i hvilken Anledning og da Sogneforstanderskabet havde oplyst, at Klagen i det Væsentlige var grundet, Amtsraadet gjorde opmærksom paa, at efter Reglementet af 5. Juli 1803 § 35, skal en Deel af Fattigskatten lignes paa Hartkornet og en Deel paa Formue og Leilighed, men forøvrigt fandtes ikke Anledning til at forandre Klagernes Ansættelse. G. Fra Sogneforstanderskabet for Vorbasse og Heinsvig var indkommet et Andragende, om Understøttelse til Udredelse af en Udgivt af 64 Rbd. paa Huusmand Christen Mortensens blinde Kones Kuur i Fredericia, samt fra Pluraliteten af samme Forstanderskab om Hjælp af Hans Majestæt Kongen eller af Amtet, paa Grund af Sognets Uformuenhed, til at ernære Fattiglemmerne og den i Sognet herskende Sygdom morbus cerealis. Stiftamtmanden, oplyste, at Rentekamret efter hans Andragende har tilstaaet Sognene fri Medicin og Lægehjælp i Anledning af nævnte Sygdom, ligesom og fremlagdes en af Herredsfogden i Forening med et Amtsraadsmedlem forfattet Undersøgelse om Fattigvæsenets Tilstand, i dette Pastorat.